Mik a legfontosabb szabályok használt ingatlan esetén?
Használt lakás/ház vásárlás:
    
      A családi otthonteremtési kedvezmény a használt lakás megvásárlásáról szóló adásvételi
      szerződésében szereplő vételár, illetve lakáscsere esetén a vételár-különbözet megfizetéséhez
      igényelhetőek, ezért mindenképpen szükséges az adásvételi szerződésben a családi otthonteremtési
      kedvezmény megnevezését és annak igényelt összegét is feltüntetni. Fontos, hogy a szerződésben
      szereplő vételár maximum 20 százalékkal haladhatja meg a bank által meghatározott forgalmi értéket.
    
    Kizárólag Magyarország területén vásárolható használt lakás.
    Használt lakás/ház bővítés:
    
      A meglévő használt lakás bővítéséhez igényelhető, akkor is, ha a bővítési munkálatok a
      kedvezményre vonatkozó kérelem benyújtása előtt megkezdődtek. De a kedvezmény csak a kérelem
      benyújtásakor a hitelintézet által elfogadott költségvetésből még fennmaradó bekerülési
      költségekre igényelhető.
    
    Bővítésnek minősül, a meglévő épület, épületrész vagy építmény átalakítása akkor, ha:
    
      
        a lakás hasznos alapterületének legalább egy lakószobával történő növelése érdekében végzett
        építési tevékenység, ideértve az építmény térfogatának növelésével nem járó tetőtér beépítést is,
      
      
        emeletráépítéssel vagy tetőtér-beépítéssel létrehozott lakás akkor, ha az emelet-ráépítés vagy
        tetőtér-beépítés révén nem jön létre két új, önálló albetétként nyilvántartott lakás.
      
    
    A lakás hasznos alapterülete bővítés után kell, hogy elérje a minimum értéket.